S/G Xirsi Siciid Gaataa Taliyihii ugu horeeyay Ciidanka Booliska Soomaaliyeed ee Puntland Waxa uu ku Dhashay Magaalada Boosaaso ee gobolka Bari Sanadii 1850. wuxuu ku dhintay Magaalada Hargeysa Sanadii 2017. Wuxuu ka mid ahaa Saraakiisha Soomaaliyeed ee Xiliga dheer soo shaqaysay, kuna caan baxay wadaniyada Iyo Hawlkarnimada. S/G Xirsi Gaataa wuxuu ka mid ahaa saraakiisha soomaaliyeed ee Ugu saraysa uguna Go'aanka adag Xilligii xukunkooda, wuxuu caanka ku ahaa u hiilinta saraynta sharciga, dhowrista xaquuqda Iyo karaamada Ciidamada Iyo go'aan adayg. Taariikhdu markay ahayd 1947, Dusgi quraanka iyo Dugsiga Hoose/dhexe Wuxuuu ku qaatay Magaalada Boosaaso. Dugsiga Sare Waxa uu kaga baxay Magaalada Muqdisho ee Xarunta Dalka Soomaaliya Taariikhdu markay ahayd 1968-dii. Markii uu dugsiga Sare dhamaystay Dawlada Soomaaliya waxay u dirtay Tababar Ciidan oo dalka Ruushka Ah, Iyadoo Sanadii 1969-kii loo qaaday Academiyada Ciidanka Ruushka ee ku taal Magaalada Odesa. Tababar mudo qaatay ka dib Sareeye Guuto Xirsi dalka ayuu dib ugu soo laabtay isagoo laga bilaabo 1980-1982 Taliye Urur ka ahaa Gobolada Waqooyi Galbeed ee hada loo yaqaan Somaliland. Laga Bilaabo 1983-1986-dii Wuxu Taliye Guuto ka ahaa Ciidanka Xooga Soomaaliya ee Fadhigoodu ahaa Magaalada Qardho ee deegaanada Puntland.